CELEX: 32004R2244
Language: el
Date: 2004-12-23 00:00:00
Title: Κανονισμός (ΕΚ) αριθ. 2244/2004 της Επιτροπής, της 23ης Δεκεμβρίου 2004, σχετικά με το άνοιγμα δασμολογικών ποσοστώσεων, για το 2005, για τις εισαγωγές στην Ευρωπαϊκή Κοινότητα ορισμένων μεταποιημένων γεωργικών προϊόντων καταγωγής Ρουμανίας

28.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 381/8
            
         
      ΚΑΝΟΝΙΣΜΌΣ (ΕΚ) αριθ. 2244/2004 ΤΗΣ ΕΠΙΤΡΟΠΉΣ
   
   της 23ης Δεκεμβρίου 2004
   σχετικά με το άνοιγμα δασμολογικών ποσοστώσεων, για το 2005, για τις εισαγωγές στην Ευρωπαϊκή Κοινότητα ορισμένων μεταποιημένων γεωργικών προϊόντων καταγωγής Ρουμανίας
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 7 παράγραφος 2,
   την απόφαση 98/626/ΕΚ του Συμβουλίου, της 5ης Οκτωβρίου 1998, για τη σύναψη πρωτοκόλλου προσαρμογής των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του γύρου της Ουρουγουάης, περιλαμβανομένων των βελτιώσεων του ισχύοντος προτιμησιακού καθεστώτος (2), και ιδίως το άρθρο 2 παράγραφος 1,
   Εκτιμώντας τα ακόλουθα:
   
               (1)
            
            
               Το πρωτόκολλο αριθ. 3 σχετικά με τις συναλλαγές μεταποιημένων γεωργικών προϊόντων της ευρωπαϊκής συμφωνίας με τη Ρουμανία, όπως τροποποιήθηκε από το πρωτόκολλο προσαρμογής των εμπορικών πτυχών της εν λόγω συμφωνίας, προβλέπει τη μείωση του γεωργικού τμήματος των δασμών που εφαρμόζονται στις εισαγωγές ορισμένων μεταποιημένων γεωργικών προϊόντων καταγωγής Ρουμανίας, εντός των ορίων των δασμολογικών ποσοστώσεων. Οι ποσοστώσεις αυτές θα ανοιχθούν για το 2005.
            
         
               (2)
            
            
               Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (3), καθορίζει κανόνες για τη διαχείριση των δασμολογικών ποσοστώσεων. Είναι σκόπιμο να προβλεφθεί ότι η διαχείριση των δασμολογικών ποσοστώσεων που ανοίγονται με τον παρόντα κανονισμό πραγματοποιείται σύμφωνα με αυτούς τους κανόνες.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζόντιων θεμάτων για τις συναλλαγές μεταποιημένων γεωργικών προϊόντων που δεν απαριθμούνται στο παράρτημα 1,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ετήσιες κοινοτικές ποσοστώσεις για τα μεταποιημένα γεωργικά προϊόντα καταγωγής Ρουμανίας που αναφέρονται στο παράρτημα ανοίγονται για την περίοδο από την 1η Ιανουαρίου 2005 έως τις 31 Δεκεμβρίου 2005 σύμφωνα με τις προϋποθέσεις του εν λόγω παραρτήματος.
   Άρθρο 2
   Η διαχείριση των κοινοτικών δασμολογικών ποσοστώσεων που αναφέρονται στο άρθρο 1 γίνεται από την Επιτροπή σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Δεκεμβρίου 2004.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 318 της 20.12.1993, σ. 18· κανονισμός όπως τροποποιήθηκε τελευταία από τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).
   
      (2)  ΕΕ L 301 της 11.11.1998, σ. 1.
   
      (3)  EE L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2286/2003 (ΕΕ L 343 της 31.12.2003, σ. 1).
   
      ΠΑΡΑΡΤΗΜΑ
      
                  Αύξων αριθμός
               
               
                  Κωδικός ΣΟ
               
               
                  Περιγραφή προϊόντων
               
               
                  Ποσοστώσεις για το 2005
                  (σε τόνους)
               
               
                  Δασμολογικός συντελεστής (1)
                  
               
            
                  09.5431
               
               
                  ex 1704
               
               
                  Ζαχαρώδη προϊόντα χωρίς κακάο (συμπεριλαμβάνεται η λευκή σοκολάτα), εξαιρουμένων των εκχυλισμάτων γλυκόριζας περιεκτικότητας κατά βάρος σε ζαχαρόζη ίσης ή ανώτερης του 10 % χωρίς προσθήκη άλλων υλών, του κωδικού ΣΟ 1704 90 10 (2)
                  
               
               
                  2 100
               
               
                  0 + ΜΓΣ
               
            
                  09.5433
               
               
                  ex 1806
               
               
                  Σοκολάτα και άλλα παρασκευάσματα διατροφής που περιέχουν κακάο (2), εξαιρουμένων των προϊόντων των κωδικών ΣΟ 1806 10 15 και 1806 20 70
               
               
                  1 500
               
               
                  0 + ΜΓΣ
               
            
                  09.5435
               
               
                  ex 1902
               
               
                  Ζυμαρικά εν γένει, έστω και ψημένα ή παραγεμισμένα ή και αλλιώς παρασκευασμένα, εξαιρουμένων των παραγεμισμένων ζυμαρικών των κωδικών ΣΟ 1902 20 10 και 1902 20 30, κουσκούς, έστω και παρασκευασμένο
               
               
                  600
               
               
                  0 + ΜΓΣ
               
            
                  09.5437
               
               
                  ex 1904
               
               
                  Προϊόντα με βάση τα δημητριακά, που λαμβάνονται με διόγκωση ή με φρύξη [π.χ. νιφάδες καλαμποκιού (κορν φλέικς)]· δημητριακά πλην του καλαμποκιού σε κόκκους ή υπό μορφή νιφάδων ή αλλιώς επεξεργασμένων κόκκων (εκτός από αλεύρι ή σιμιγδάλι), προψημένα ή αλλιώς παρασκευασμένα, που δεν κατονομάζονται ούτε περιλαμβάνονται αλλού, εξαιρουμένων των προϊόντων του κωδικού ΣΟ 1904 20 10
               
               
                  438
               
               
                  0 + ΜΓΣ
               
            
                  09.5439
               
               
                  1905
               
               
                  Προϊόντα αρτοποιίας, ζαχαροπλαστικής ή μπισκοτοποιίας, έστω και με προσθήκη κακάου. Όστιες, κάψουλες κενές των τύπων που χρησιμοποιούνται για φάρμακα, αζυμοσφραγίδες, ξηραμένες ζύμες από άμυλο ρυζιού σε φύλλα και παρόμοια προϊόντα
               
               
                  1 875
               
               
                  0 + ΜΓΣ
               
            
                  09.5441
               
               
                  2101 30 19
                  2101 30 99
               
               
                  Φρυγμένα υποκατάστατα του καφέ
                  Εκχυλίσματα, αποστάγματα και συμπυκνώματα φρυγμένων υποκατάστατων του καφέ, εξαιρουμένων εκείνων του φρυγμένου κιχωρίου
               
               
                  163
               
               
                  0 + ΜΓΣ
               
            
                  09.5443
               
               
                  2105 00
               
               
                  Παγωτά, έστω και αν περιέχουν κακάο
               
               
                  114
               
               
                  0 + ΜΓΣ
               
            
                  09.5445
               
               
                  0405 20 10
                  0405 20 30
                  ex 2106
                  ex 3302 10
                  3302 10 29
               
               
                  Γαλακτοκομικοί πολτοί για επάλειψη περιεκτικότητα κατά βάρος σε λιπαρές ύλες ίσης ή μεγαλύτερης του 39 % αλλά που δεν υπερβαίνει το 75 %
                  Παρασκευάσματα διατροφής που δεν κατονομάζονται ούτε περιλαμβάνονται αλλού, άλλα από εκείνα των κωδικών ΣΟ 2106 10 20, 2106 90 20 και 2106 90 92, και άλλα από τα σιρόπια ζάχαρης, αρωματισμένα ή με προσθήκη χρωστικών ουσιών (2)
                  
                  Μείγματα ευωδών ουσιών και μείγματα (στα οποία συμπεριλαμβάνονται τα αλκοολικά διαλύματα) με βάση μία ή περισσότερες από αυτές τις ουσίες, των τύπων που χρησιμοποιούνται ως πρώτες ύλες για τη βιομηχανία:
                  Άλλα
               
               
                  1 050
               
               
                  0 + ΜΓΣ
               
            
                  09.5447
               
               
                  2202 90 91
                  2202 90 95
                  2202 90 99
               
               
                  Ποτά μη αλκοολούχα, εξαιρουμένων των χυμών φρούτων ή λαχανικών του κωδικού ΣΟ 2009, που περιέχουν προϊόντα των κωδικών ΣΟ 0401 έως 0404 ή λιπαρές ύλες προερχόμενες από προϊόντα των κωδικών ΣΟ 0401 έως 0404
               
               
                  100
               
               
                  0 + ΜΓΣ
               
            
         (1)  ΜΓΣ = μειωμένες γεωργικές συνιστώσες (υπολογιζόμενες επί των βασικών ποσών του πρωτοκόλλου αριθ. 3 της συμφωνίας) που εφαρμόζονται εντός των ποσοτικών ορίων των ποσοστώσεων. Οι ΜΓΣ υπόκεινται στο μέγιστο δασμό που προβλέπεται στο κοινό δασμολόγιο, εάν υπάρχει, και για τα προϊόντα με κωδικούς ΣΟ 1704 10 91, 1704 10 99, 2105 00 10, 2105 00 91 ή 2106 90 10, στο μέγιστο δασμό που προβλέπεται από τη συμφωνία.
      
         (2)  Εξαιρούνται εμπορεύματα με περιεκτικότητα σε σακχαρόζη (συμπεριλαμβάνεται το ιμβερτοποιημένο ζάχαρο που μετράται σε σακχαρόζη) 70 % ή περισσότερο κατά βάρος, των κωδικών ΣΟ ex 1704 90 51, ex 1704 90 99, ex 1806 20 80, ex 1806 20 95, ex 1806 90 90 και ex 2106 90 98.